MS-nám í lyfjafræði er tveggja ára 120e nám . Í MS-námi í lyfjafræði eru eingöngu kenndar hinar ýmsu sérgreinar lyfjafræðinnar auk 30 eininga rannsóknaverkefnis . Þeir sem lokið hafa MS-námi í lyfjafræði og lokið starfsþjálfun geta sótt um starfsleyfi lyfjafræðings til Embætti landlæknis . Skipulag námsins tekur mið af því sem tíðkast annars staðar á Norðurlöndum og Evrópu og að námið uppfylli kröfur Evrópusambandsins um menntun lyfjafræðinga . Útskrifaðir nemendur hafa því kost á að nýta menntun sína til starfa á erlendum vettvangi . Sjá nánari upplýsingar um samsetningu náms í lyfjafræði til MS-prófs í kennsluskrá HÍ . Inntökuskilyrði BS-próf í lyfjafræði með einkunn 6,5 eða hærri . Mynd að ofan Lyfjafræðideild kappkostar að útskrifa lyfjafræðinga með fyrsta flokks menntun , hvort sem þeir kjósa að fara beint til starfa í atvinnulífinu eða hyggja á framhaldsnám hér á landi eða erlendis . Fjölbreytt nám á breiðum grunni gerir lyfjafræðinga eftirsótta í atvinnulífinu og þeirra bíða spennandi atvinnutækifæri að námi loknu .